阿郎的故事

《阿郎的故事》，臺灣叫做《再見阿郎》或者《又見阿郎》，係1989年由杜琪峯執導嘅電影，周潤發、張艾嘉、黃坤玄同吳孟達主演，羅大佑、魯世傑配樂，主題曲、插曲分別由許冠傑、羅大佑同李健達演唱。周潤發憑呢段片攞到當年香港電影金像獎嘅最佳男主角。

劇情簡介
有錢人家嘅女波波唔理屋企人嘅反對，嫁畀同佢身份有唔同嘅電單車手阿郎。不過結婚之後發現阿郎沉迷賽車，根本唔理佢，甚至喺佢個仔出世之前，阿郎因為非法賽車撞死警員而坐監。波波阿媽於是串通醫生假稱BB已經死咗，將佢呃去美國遠離香港。而阿郎放監之後為以前嘅行為覺得好後悔，於是喺孤兒院接返波仔，兩個相依為命。

十年之後，已經有未婚夫嘅波波返香港做生意，先知道個仔重未死，打算得到阿郎同意，帶個仔去美國。阿郎雖然好愛錫波仔，但係為咗個仔生活得更好，借啲意令到波仔誤會自己，自願同佢重深愛嘅波波離開。就喺波波同佢阿媽兩個離開香港前一日，唔理年紀同身體狀況參加賽車嘅阿郎，喺就快贏比賽嗰陣，因舊病復發而車禍身亡……

演員表

類:港產片
1989年電影